**Referat af bestyrelsesmøde d. 15/9 2023 kl. 10-16**

Til stede: Jakob Walløe Hansen (mødeleder), Bodil Espersen, Franz Holmberg, Louise Villumsen, Christine Ditlefsen, Søren Rafn, Rikke Mortensen (til kl. 14)

Afbud: Bjarke Birkeland, Maria Mortensen

Fra sekretariatet deltog Jakob Simonsen (referent)

**Orienteringer (JW, JS, CD, SR)**

* Projektpartnerskab med Professionshøjskolen Absalon - ansøgning til Novo Nordisk Fonden. NVDK er medansøger om et projekt om unge på opholdssteder
* Aftale om ny hjemmeside. Forventes færdig i løbet af efteråret
* Ansættelse af Lena Thulstrup Andreassen som projektleder
* Nyt fra uddannelsesudvalget
* NVDK deltager i Big Bang 2024 med en stand.
* Planterne i Danmark – Sekretariatet har modtaget en donation på 35 eks. til uddannelsesbrug

**Økonomigennemgang (JS)**

Der blev givet en status over foreningens økonomi. Det forventede underskud for 2023 bliver noget mindre end det ca. 500.000 kr. som fremgår af budget 2023, bl.a. som følge af indtjening på kurser, uddannelse, og bedre dækning i forbindelse med projekter (både egne og dem som NVDK er underleverandør til)

Der kan dog forventes lidt øgede udgifter i forbindelse med support af netværk i resten af 2023.

**Naturdannelse for pædagoger (BB, SR/ JS) (Bilag: Projektpitch)**

Bestyrelsen kommenterede. Vi gør pitchen færdig, og forelægger for 2-3 fonde

**Vedtægter og strategi** (**BB**)

Bestyrelsen drøftede forventninger til processen for den kommende strategiperiode.

Vigtige fokuspunkter:

* Høj inddragelse af medlemmer
* Fokus på at videreføre ”det der virker” i den eksisterende strategi
* Foreningens “gamle” værdier skal føres over i en moderne forening
* Rum til fornyelse, f.eks. drøfte naturdannelse, bæredygtighed/klima m.m.
* Rammerne skal være fleksible, så der er rum til at tilpasse strategien til aktuelle forhold
* Ikke hænge fast i “plejer”

Forretningsudvalget vil fremlægge et oplæg til proces på bestyrelsesseminaret d. 21+22. november.

**Netværksindsats (LV)**

Det blev besluttet, at:

De nærmere retningslinjer for NVDKs netværkssupport formuleres i et udkast til bestyrelsens drøftelse. Retninglinjerne fremlægges for tovholderne til deres drøftelse på et fysisk møde d. 13/12 2023.

Input til retningslinjerne:

* NVDK yder økonomisk og personalemæssig støtte til de faglige netværk
* Der kan stilles krav om antal deltagere og aktivitetsniveau som grundlag for at netværk understøttes
* De faglige netværk er åbne, men således at der er en klar økonomisk fordel i at være medlem af NVDK, hvad angår brugerbetaling for deltagelse i arrangementer.
* Tovholdere for netværk som understøttes, er medlemmer af NVDK.
* Netværkene bidrager til den samlede vidensopbygning i NVDK gennem artikler, webinarer el. Lign.

Der holdes et seminar for tovholdere d. 13. december på Fyn, som bl.a. indeholder brug af Foreningsadministration og gennemgang/drøftelse af ovennævnte retningslinjer.

**Todages seminar 21.-22. november**

Forslag til emner

1. Bjarke orienterer om AQUA, inkl. kursusvirksomhed
2. Strategiproces
3. Medlemsindsats (netværkssupport (oplæg om retningslinjer), evt. andet)
4. Generalforsamling 2024
5. Datolægning for bestyrelsesmøder 2024
6. ”Mød bestyrelsen” – online møde mellem medlemmerne og bestyrelsen
7. Julefrokost. MED QUIZ V. BODIL!!!

**Opsamling** (**JW, CD**)

Følgende er formuleret (og meldt ud på Facebook):

*” I dag holdt bestyrelsen heldagsmøde og når vi ikke havde travlt med at hoppe i havnebassinet ud for Bodils arbejdsplads på Bølgen, blev der arbejdet fokuseret på den interne styrkelse af hhv. medlemskabet og netværk og derved af foreningen generelt.*

*I årets budget er der afsat midler til en ny hjemmeside og vi tør godt nu melde ud, at der inden året er omme, vil blive præsenteret en ny hjemmeside.*

*Derudover er der nyt for hvad angår vores netværk. Den 13. december afholdes det længe lovede seminar for de faglige netværk. Og i januar/februar vil der tilsvarende blive afholdt seminar for de regionale netværk, hvor vi vil berøre en opstart på en ny strategiproces.*

*Vi glæder os!*”

**Evaluering**

God, fleksibel dagsorden. Det fungerer. Godt at mikse – godt med gåtur etc.

Godt at der bliver skåret igennem, når bestyrelsen har leveret tilstrækkeligt input til at konkludere ud fra.

JS 2109 2023